Ciara Mageean

Is reathaí meánraoin Éireannach í Ciara Mageean. Rugadh í ar an 12 Márta 1992 i bPort an Pheire, Contae an Dúin.
clé|mion|2020
clé|mion|1500 m  agus Elise Vanderelst, Ludovica Cavalli, & Petronela Simiuc chun tosaigh

 Gairmshaol 
Tháinig Mageean sa 11ú háit sa 1500 m ag na Cluichí Oilimpeacha an tSamhraidh 2016.

Ar an 10 Iúil 2016, bhuaigh sí bonn cré-umha sa rás 1500m ag Craobhchomórtas Lúthchleasaíochta na hEorpa 2016, a bhí ar siúl in Amstardam, An Ísiltír.

Ar an 3 Márta 2019, bhuaigh sí bonn cré-umha sa rás 1500m ag Craobhchomórtas Lúthchleasaíochta Laistigh na hEorpa 2019, a bhí ar siúl i nGlaschú, Albain.

Bhí Craobhacha na hEorpa sa lúthchleasaíocht ar siúl i München mí Lúnasa 2022 agus bhuaigh Mageean bonn airgid sa rás 1,500m.

Sa bhliain 2023, bhí dóchas ollmhór ag Mageean bonn a thabhairt abhaile ón Chraobhchomórtais Lúthchleasaíochta an Domhain, 2023. Ach tháinig sí isteach sa 4ú háit.

2024

Bhuaigh Mageean an bonn óir sa rás 1,500 méadar i gCraobh Lúthchleasaíochta na hEorpa 2024 sa Róimh. Agus í ag déanamh ar an líne, bhí Mageean sáinnithe idir triúr, Georgia Bell agus Jemma Reekie na Breataine agus Agathe Guillemot na Fraince. Chonaic Mageean bearna bheag agus bhris sí tríthi. Bhí an chuma uirthi ar feadh soicind go raibh sí chun gualainn a thabhairt don bheirt Bhriotanach ach d’éalaigh sí tharstu gan teagmháil a dhéanamh leo agus d’fhág ina diaidh an chuid eile agus bhí an bonn óir buaite ag Mageean. Agus í ag labhairt le RTÉ díreach i ndiaidh na rása, dúirt Mageean go raibh baint mhór ag an gcúlra atá aici sa chamógaíocht leis an mbua agus í tar éis gearradh tríd mar a dhéanfadh sí ar pháirc na himeartha sa bhaile.

Ba le  Ciara Mageean a bhain an briseadh croí ba mhó de na lúthchleasaithe Éireannacha ar fad a chuaigh go Páras agus Cluichí Oilimpeacha an tSamhraidh 2024.  An oíche sular thosaigh iomaíocht Oilimpeach 1500m na mban d’fhág gortú achilles a bhí ag dul di le fada nach raibh de rogha aici ach a fhógairt go raibh sí ag tarraingt as.

 Saol pearsanta 
Rinne sí staidéar sa Choláiste Ollscoile BÁC agus fuair sí céim san fhisiteiripe in 2017.

Ar 4 Iúil 2025, d'fhógartha sí go bhfuil ailse uirthi agus thosaigh sí cóir leighis .

 Féach freisin 

 Rhasidat Adeleke

 Tagairtí 

Catagóir:Daoine as Contae an Dúin
Catagóir:Daoine beo
Catagóir:Daoine a rugadh i 1992
Catagóir:Mná Éireannacha
Catagóir:Reathaithe
Catagóir:Lúthchleasaithe Éireannacha